stanford-oval/wikipedia huggingface dataset:
שאול
לקריאה נוספת > יצירות ספרותיות על דמותו

יוסף האפרתי, מלוכת שאול, ההדיר וצירף מבוא והערות: גרשון שקד, ירושלים, תשכ"ט.
שאול טשרניחובסקי, בעין-דור,חזיונות ומנגינות - ספר ראשון, וארשא: תושיה, תרנ"ט. עמ' 45–47.
אמיר גלבע, שאול, כחולים ואדומים. תל אביב: עם עובד, 1963.
יונדב קפלון, שאול אתה לעולם.
ביאורים

↑  גם אצל גדעון, בנו אבימלך שניסה להמליך עצמו, נכשל בכך.
↑  לפי חלק מהפרשנים, הבחירה התבצעה על ידי האורים והתומים.
↑  הניסוח המקורי הוא "נחבא אל הכלים", ביטוי שהפך בעברית לתיאור של אדם עניו.
↑  תכונה זו מתבטאת היטב במלחמת ישראל בפלשתים במכמש, לאורכה שאול התייעץ בכהן, הציב אבן כדי למנוע מהעם "לאכול על הדם", והקפיד על קיום שבועת הצום שנשבעו העם, אפילו במחיר חיי בנו יהונתן, שהיה גם גיבור הקרב. תכונה זו מתבטאת גם בהערת אגב של בעלת האוב אליה הלך שאול במצוקתו, ממנה נלמד כי שאול הקפיד להכרית את בעלי האוב והידעוני האסורים לפי התורה.
ג'ק פלאהי

| --- | --- |

 לידה:  20 בפברואר 1989 (בן 35) אן ארבור, מישיגן, ארצות הברית
 מדינה:  ארצות הברית 
 תקופת הפעילות:  מ-2012
 מקום לימודים:  בית הספר לאמנויות ע"ש טיש  תיכון הורון 
 פרופיל ב-IMDb
 
ג'ק ראיין פלאהי (באנגלית: Jack Ryan Falahee; נולד ב-20 בפברואר 1989) הוא שחקן וזמר אמריקאי. הוא התפרסם לקהל הרחב בשל תפקידו בתור קונור וולש בסדרת הדרמה המשפטית "המדריך לרוצח" (2020-2014) של רשת ABC.
ביוגרפיה

פלאהי נולד וגדל באן ארבור, מישיגן, לאמא קלינאית תקשורת ולאבא רופא. הוא התחיל לשחק כשהיה בבית הספר התיכון Huron. ב-2011, הוא סיים את לימודיו בבית הספר לאמנויות טיש של אוניברסיטת ניו יורק עם תואר ראשון בדרמה, שם למד משחק והופיע במספר הפקות, כולל "חלום ליל קיץ" ו"האבודה של העבודה של האהבה" של ויליאם שייקספיר. התפקיד הראשון שלו מול מצלמה היה ב-2012, עם תפקיד אורח בסדרת הרשת הקומית "Submissions Only". באותה השנה, הוא שיחק בתפקיד הראשי בסרט הקצר "Sunburn". הוא גם למד משחק בסדנת התיאטרון הבינלאומית באמסטרדם.
קריירה

בשנת 2013 פלאהי עשה את הבכורה שלו בטלוויזיה עם תפקיד אורח בסדרת הנעורים "יומני קארי" של רשת The CW, ומאוחר יותר הופיע בסדרה הקצרה של רשת NBC, "איירונסייד". הוא כיכב לצד השחקניות היילי לו ריצ'רדסון ומארי מק'קורמק בסרט הטלוויזיה "Escape from Polygamy" שהוקרן בבכורה ב-24 באוגוסט 2013. מאוחר יותר הוא קיבל תפקידים במספר סרטים עצמאיים, כולל "Hunter", "Blood and Circumstance" ו"Slider". ב-2014, הוא הופיע בסרט "טוקרב" לצד ניקולס קייג'. באותה השנה, גילם בתפקיד חוזר את צ'ארלי מק'ברייד בסדרת הנעורים "מסובך" של רשת ABC Family.
ב-12 בפברואר 2014, לוהק פלאהי לתפקיד ראשי בסדרת הדרמה המשפטית של רשת ABC, "המדריך לרוצח". בסדרה מככבת ויולה דייוויס בתור פרופסור למשפטים, ופלאהי מגלם את דמותו של קונור וולש, סטודנט למשפטים. הסדרה עלתה לאוויר ב-25 בספטמבר 2014, עם ביקורות חיוביות ממבקרים ורייטינג גבוה מאוד של 14 מיליון צופים בפרק הבכורה. הסדרה שודרה במשך שש עונות מוצלחות עד שהאחרונה הסתיימה בחודש מאי 2020.
בשנת 2016 לוהק לתפקיד של בנג'מין פרנקלין סטרינגפלו בסדרת הדרמה ההיסטורית "רחוב מרסי" של רשת TBS.
בספטמבר 2019, פלאהי יחד עם חבר ילדות ודי ג'יי אלפנטה (אנ') הכריזו על השקת פרויקט המוזיקה שלהם - Diplomacy. הם הוציאו את סינגל הבכורה שלהם "Silver Lake Queen" ב-16 באוקטובר 2019, השיקו כרטיסים למסע הבכורה שלהם בינואר 2020 - שנדחה מאוחר יותר בגלל מגפת ה-COVID-19 - והוציאו את ה-EP שלהם ב-19 בפברואר 2020. פלאהי הוא הסולן של הפרויקט והצהיר שהוא כותב את רוב השירים שלהם על סמך רישומי היומן האישיים שלו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Hunter | גאווין |  |
| 2014 | טוקרב | איוון |  |
| 2014 | Blood and Circumstance | דני סטבלר |  |
| 2014 | Slider | פארקר פירס |  |
| 2015 | Blowtorch | מייקל ורדי |  |
| 2015 | Lily & Kat  | הנרי |  |
| 2015 | Campus Code | אליוט |  |
| 2016 | מתאגרף מקרטון | ליאו |  |
| 2018 | The Song of Sway Lake | ג'ימי |  |
| 2018 | We Are Boats | מייקל לאמינה |  |
| 2019 | Berserk | האנטלי תומאס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Submissions Only | סטודנט | סדרת רשת; פרק: "The Growing Interconnectedness" |
| 2013 | יומני קארי | קולין | פרק: "Hush Hush" |
| 2013 | איירונסייד | סקוט דולן | פרק: "Hidden Agenda" |
| 2013 | Escape from Polygamy | ריידר | סרט טלוויזיה של Lifetime |
| 2014 | מסובך | צ'רלי מק'רייד | תפקיד חוזר; 8 פרקים |
| 2020-2014 | המדריך לרוצח | קונור וולש | תפקיד ראשי (6 עונות); 90 פרקים |
| 2017-2016 | רחוב מרסי | פרנק סטרינגפלו | תפקיד ראשי (עונה 1) תפקיד אורח (עונה 2); 7 פרקים |
ג'ייסון ווטקינס (שחקן)

| --- | --- |
אין תמונה חופשית
 לידה:  28 באוקטובר 1966 (בן 58) אלבריטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1986 
 מקום לימודים:  האקדמיה המלכותית לאמנות הדרמה (1985) 
 פרסים והוקרה:  פרס האקדמיה הבריטית לטלוויזיה לשחקן הטוב ביותר (2015) 
 פרופיל ב-IMDb
 
ג'ייסון ברינגטון ווטקינס (באנגלית: Jason Barrington Watkins; נולד ב-28 באוקטובר 1962) הוא שחקן תיאטרון, קולנוע וטלוויזיה בריטי זוכה פרס באפט"א לטלוויזיה. הוא ידוע בעיקר מהופעתו בתפקיד ויליאם הריק בסדרה "כמעט אנושיים", גאווין סטרונג בסיטקום "Trollied", סיימון הרווד בסיטקום "W1A" ובתפקיד גורדון שייקספיר בסדרת סרטי "Nativity!".
ווטקינס שיחק בתפקיד הראשי בדרמה "The Lost Honour of Christopher Jefferies" עליו זכה בפרס באפט"א לטלוויזיה לשחקן הטוב ביותר.
ביוגרפיה

ווטקינס נולד בווקינגהאם שבברקשייר. הוא למד באקדמיה המלכותית לאמנות הדרמה. מאז ביסס את הקריירה שלו כשחקן תיאטרון, והוא חבר בלהקה של התיאטרון המלכותי הלאומי.
ב-2001 היה ווטקינס מועמד לפרס אוליבייה לשחקן המשנה הטוב ביותר על הופעתו במחזה "משרתם של שני אדונים" שהוצג בתיאטרון יאנג ויק ואחר כך הועבר לתיאטרון ניו אמבסדורס.
תפקידים נוספים שלו בתיאטרון הם "Rafts and Dreams" בתיאטרון רויאל קורט, המחזות "Philistines" ו-"Landscape with Weapon" מאת ג'ו פנהול (אנ') שהוצגו בתיאטרון הלאומי בלונדון ב-2007, וכן במחזה "A Laughing Matter" מאת אפריל דה אנג'ליס בתיאטרון ליברפול פלייהאוס ב-2003, עליו זכה לשבחים על גילום דמותו של השחקן דייוויד גריק.
ביוגרפיה > טלוויזיה

תפקידיו הבולטים ביותר של ווטקינס בטלוויזיה הם מנהיג הערפדים ויליאם הריק בסדרה "כמעט אנושיים", ג'ייסון בולי בסדרת הפשע "Conviction", ברדלי סטיינר בסדרת המתח הקומית "Funland", ובדמות פרנסיס קרוס בסדרת הדרמה "חמישה ימים". עוד שיחק בתפקיד אוסוולד קופר בפרק בסדרה "לואיס", בדמות פלורניש במיני-סדרה "דוריט הקטנה", עיבוד של ה-BBC משנת 2008 לרומן באותו שם, ובתפקיד קאבג' פאטרסון בסדרה "הדרך לקנדלפורד". הוא הופיע בתפקיד קמע בפרק בעונה השנייה של הסדרה "החיים על מאדים" בדמות קולין מריק, עורך הדין של ג'ין האנט. ב-2006 הופיע בדמות הרדיולוג החלוץ ארנסט וילסון בפרק הפיילוט של ה-BBC "חדר מיון 1906". אחר כך השתתף בעונה השנייה של הסדרה הקומית "Psychoville" בתפקיד פיטר בישופ הבעלים של חנות עתיקות המתמחה בצעצועים. ב-2011 החל להופיע בסיטקום של Sky1 בשם "Trollied" בתפקיד מנהל החנות גאוון. ב-2012 הצטרף ווטקינס לצוות השחקנים של סדרת הדרמה "נשות האסירים", הופיע בתפקיד הבלש ג'ילקס בסדרה "דירק ג'נטלי" וגילם את איש יחסי הציבור של הכנסייה האנגליקנית בסדרה הקומית "Twenty Twelve".
ב-11 במאי 2013 הופיע ווטקינס בפרק "Nightmare in Silver" בעונה השביעית של הסדרה "דוקטור הו" בדמות סייברמן. את הפרק כתב ניל גיימן.
ב-2013 שיחק ווטקינס בדמות רופא מרדים בסדרה הקומית "האנשים הלא נכונים". ב-2014 הופיע בתפקיד סיימון הרווד בסדרה הקומית "W1A". העונה השנייה של הסדרה שודרה ב-2015.
ב-2014 שיחק ווטקינס בתפקיד הראשי בדרמה של ITV בשם "The Lost Honour of Christopher Jefferies", על אודות אדם שהיה חשוד ברצח של ג'ואנה ייטס (אנ'). על הופעתו בתפקיד זה זכה ווטקינס בפרס באפט"א לטלוויזיה לשחקן הטוב ביותר.
ב-2016 השתתף ווטקינס בדרמה בת ארבעה חלקים של ITV "הסוד" בכיכובו של ג'יימס נסביט, וגילם את דמות הכומר הנספורד. ווטקינס הופיע בשני פרקים בסדרה "הכתר החלול", ושיחק בתפקיד סולומון קופ במיני-סדרה "טאבו" של ה-BBC בכיכובו של טום הארדי.
עוד ב-2016 שיחק ווטקינס בתפקיד מלקום טרנר בקומדיית המצבים "באהבה נינה". הוא היה הקריין בסדרה הדוקומנטרית "The Job Interview" של ערוץ 4. עוד הופיע בפרק בסדרה "סעודת שישי" בתפקיד טוני מייקלס.
ווטקינס לוהק להופיע בתפקיד מר המפריז בגרסה מחודשת של הסדרה הקומית "מישהו מטפל בך?", בסדרה המקורית גילם את התפקיד ג'ון אינמן.
ביוגרפיה > קולנוע

תפקידו הבולט ביותר של ווטקינס בקולנוע הוא בדמות גרגורי הוף (Hough) בקומדיה "קונפטי" משנת 2006. עוד שיחק בתפקידים קטנים בסרטים "ברידג'ט ג'ונס: עובדות החיים", "מחר לנצח", "מצפן הזהב", "ילדת פרא", "Nativity!" וסרט ההמשך "Nativity 2: Danger in the Manger". בנו פרדי מגלם תלמיד שלו בסרט "Nativity!".
חיים אישיים

ב-2011 נפטרה בתו של ווטקינס מאלח דם בגיל שנתיים וחצי. הוא הקדיש לה את פרס הבאפט"א שקיבל ב-2015.
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 2001 | פרס אוליבייה | שחקן המשנה הטוב ביותר | "משרתם של שני אדונים" | מועמדות |
| 2002 | פרסי הלן הייז | שחקן ראשי מצטיין | "משרתם של שני אדונים" | זכייה |
| 2015 | פרס באפט"א לטלוויזיה | השחקן הטוב ביותר | The Lost Honour of Christopher Jefferies | זכייה |
| 2015 | פרס באפט"א לטלוויזיה | מיני-סדרה | The Lost Honour of Christopher Jefferies | זכייה |
| 2016 | פרס Royal Television Society | סדרת הדרמה הטובה ביותר | The Lost Honour of Christopher Jefferies | זכייה |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | החרטות של מיס אוסטן | Miss Austen Regrets | הכומר קלארק | סרט טלוויזיה |
| 2009–2012 | כמעט אנושיים | Being Human | ויליאם הריק |  |
| 2010–2012 | דירק ג'נטלי | Dirk Gently | מפקח בילוש ג'ילקס |  |
| 2011– | גאווין סטרונג | Trollied |  |  |
| 2012 | מירנדה | Miranda | דיק טוויסט |  |
| 2013 | דוקטור הו | Doctor Who | ובלי |  |
| 2013 | האנשים הלא נכונים | The Wrong Mans |  | תפקיד אורח |
| 2013 | תקראו למיילדת | Call the Midwife | הכומר אפלבי-תורנטון | סדרת טלוויזיה (פרק אחד) |
| 2014– | W1A | W1A | סיימון הרווד |  |
| 2014 |  | The Lost Honour of Christopher Jefferies | כריסטופר ג'פריז |  |
| 2014 | גן החיות שלנו | Our Zoo | רונלד טיפינג | סדרת טלוויזיה |
| 2016 | הסוד | The Secret | הכומר הנספורד |  |
| 2016 | הכתר החלול | The Hollow Crown | סאפוק | בפרק "הנרי השישי" |
| 2016 |  | Taboo | סולומון קופ | מיני-סדרה |
| 2016 | באהבה נינה | Love, Nina | מלקולם טרנר |  |
| 2016 |  | The Job Interview | קריינות | סדרה דוקומנטרית |
| 2016 | סעודת שישי | Friday Night Dinner | טוני מייקלס | בפרק "The Two Tonys" |
| 2016 | מישהו מטפל בך? | Are You Being Served? | מר המפריז | פרק ספיישל |
| 2017 | טאבו | Taboo | סלומון קופ |  |
| 2017 | שחיתות | Line of Duty | טים אייפילד | 3 פרקים |
| 2018 | שערורייה אנגלית למדי | A Very English Scandal | אמלין הוסון | מיני-סדרה |
| 2018 | גבעת ווטרשיפ | Watership Down | סחלב (דיבוב) | מיני-סדרה |
| 2019 | הכתר | The Crown | הרולד וילסון | עונה 3 |
| 2020 | דז | Des | בריאן מאסטרס | מיני-סדרה |
| 2020–הווה |  | McDonald & Dodds | הבלש דודס | 11 פרקים |
| 2022 |  | SAS: Rogue Heroes | וינסטון צ'רצ'יל | מיני-סדרה |
| 2023 |  | Archie | סטנלי פוקס | 4 פרקים |
| 2024 |  | Coma | סימון הנדרסון | 4 פרקים |
| TBA | בני אנאנסי | Anansi Boys | גרהאם קוסטס | סדרה עתידית של אמזון פריים וידאו |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | תקוות גדולות | High Hopes | ויין |  |
| 1997 | מחר לנצח | Tomorrow Never Dies |  |  |
| 2000 | קרקס של פושעים | Circus | דום |  |
| 2004 | ברידג'ט ג'ונס: עובדות החיים | Bridget Jones: The Edge of Reason | צ'ארלי פרקר-נואלס |  |
| 2006 | קונפטי | Confetti | גרגורי הוף |  |
| 2007 | מצפן הזהב | The Golden Compass |  |  |
| 2008 | ילדת פרא | Wild Child | מר נליסט |  |
| 2009 | חג מולד שמח | Nativity! | מר גורדון שייקספיר |  |
| 2012 |  | Nativity 2: Danger in the Manger | מר גורדון שייקספיר |  |
| 2014 |  | Nativity 3: Dude, Where's My Donkey? | מר גורדון שייקספיר |  |
| 2017 | המפסטד שלי | Hampstead | ג'יימס סמיית' |  |
| 2018 | טובת הילד | The Children Act | נייג'ל פולינג |  |
| 2023 | מכתבים קטנים ומרושעים (אנ') | Wicked Little Letters | מר טרידינג |  |
הערות שוליים

↑  actor Jason Watkins @ Weblo Celebrities
↑    Judith Woods, ‏Jason Watkins: 'After the death of a child, work has more purpose', The Telegraph, 30 April 2015
↑  "Jason Watkins". אורכב מ-המקור ב-2016-03-04. נבדק ב-12 באפריל 2016. {{cite web}}:  (עזרה)
↑  The Great and the Good
↑  Jason Watkins @ IMDb
↑  The Doctor Who Team. "BBC Latest News - Doctor Who - Confirmed for 2013: Cybermen and Stellar Cast". Doctor Who. נבדק ב-12 באפריל 2016. {{cite web}}:  (עזרה)
↑  "Are You Being Served? to return to screens for one-off special 30 years after original series finished". The Daily Mail. 21 בפברואר 2016. {{cite news}}:  (עזרה)
↑  "Olivier Winners 2001". נבדק ב-12 באפריל 2016. {{cite web}}:  (עזרה)
↑  Jess Denham (10 במאי 2015). "Bafta TV Awards 2015: Georgina Campbell and Jason Watkins win Best Actor and Best Actress for hard-hitting dramas". The Independent. נבדק ב-12 באפריל 2016. {{cite web}}:  (עזרה)
↑  "Jason Watkins with his late daughter to whom he dedicated his Bafta". Mail Online. 11 במאי 2015. נבדק ב-12 באפריל 2016. {{cite web}}:  (עזרה)
↑  Justin Harp (22 במרץ 2016). "Emmerdale, Doctor Foster, Ant & Dec and Catastrophe win big at the Royal Television Society Awards". Digital Spy. נבדק ב-12 באפריל 2016. {{cite web}}:  (עזרה)
↑  "Stars say 'Im Free for remake of TV classic Are You Being Served?". Daily Mail. 19 בפברואר 2016. נבדק ב-19 בפברואר 2016. {{cite web}}:  (עזרה)
| --- | --- |
בקרת זהויות :  NLI: 987010188801005171  BnF: cb167438526 (data)  GND: 1287194664  ISNI: 0000 0003 8190 7511  LCCN: no2012126814  NKC: js20060908035  SUDOC: 23425128X  VIAF: 263701160   WorldCat (עם VIAF): 263701160
ג'יימס פוטר

| --- | --- |

אדריאן רולינס שגילם את דמותו של ג'יימס פוטר כמבוגר בסדרת הסרטים
 סוג:  דמות משנה
 שם ספר:  הארי פוטר
 שם סרט:  הארי פוטר
 הופעה ראשונה:  הארי פוטר ואבן החכמים
 הופעה אחרונה:  הארי פוטר ואוצרות המוות
 יוצרים:  ג'יי קיי רולינג
 גילום הדמות:  אדריאן רולינס
 דיבוב בשפה העברית:  צביקה שוורצברג (4)   אסף קורמן (5) (כנער)
 מידע
 תאריך לידה:  27 במרץ 1960
 מקום לידה:  אנגליה 
 גזע:  בן אדם
 מין:  זכר
 מקצוע:  לוחם צדק
 כוחות:  קסמים
 צורה:  stag 
 אזרחות:  הממלכה המאוחדת 
 מקום מגורים:  מכתש גודריק 
 תאריך פטירה:  31 באוקטובר 1981 
 מקום פטירה:  מכתש גודריק 
 דמויות קשורות
 משפחה:  לילי פוטר (אישה) הארי פוטר (בן) ג'יימס סיריוס פוטר (נכד) אלבוס סוורוס פוטר (נכד) לילי לונה פוטר (נכדה) פטוניה דרסלי (גיסה) ג'יני וויזלי (כלה)  
 חברים:  סיריוס בלק, רמוס לופין, פיטר פטיגרו (לשעבר)
 אויבים:  לורד וולדמורט, סוורוס סנייפ, אוכלי המוות
 
ג'יימס פוטר (באנגלית: James Potter) הוא דמות משנה בדיונית בסדרת ספרי הארי פוטר, אביו של הארי פוטר. ג'יימס אומנם נרצח לפני תקופת הזמן בה הסדרה מתרחשת ולכן אינו מופיע בסדרה, אך דמותו מוזכרת בה פעמים רבות.
ביוגרפיה בדיונית > ילדותו

ג'יימס פגש את סיריוס בלק, רמוס לופין ופיטר פטיגרו ברכבת להוגוורטס, והרביעייה התחברה מיד. שם גם נתקלו לראשונה באויבם המר סוורוס סנייפ, איתו היו מסוכסכים לאורך כל לימודיהם, וחייהם הבוגרים, בעיקר בעקבות המריבה על תשומת לבה של לילי אוונס (לימים פוטר). כאשר מתברר כי לופין הוא אדם זאב, הופכים ג'יימס וסיריוס לאנימגים על מנת ללוות אותו בבטחה בזמן השינוי, ומלמדים את פיטר פטיגרו כיצד לעשות זאת.(ג'יימס לאייל, סיריוס לכלב ופיטר לעכברוש) בתקופה זו חיברו ג'יימס וחבריו את מפת הקונדסאים. ג'יימס היה אחד התלמידים המבריקים ביותר בתולדות הוגוורטס, והתמנה לתפקיד המדריך הראשי, אף על פי שלא היה מדריך רגיל קודם לכן. הוא היה שחקן קווידיץ' ברמה גבוהה. בסרט הראשון הארי וחבריו רואים בלוח הנצחה שהוא שיחק בתפקיד המחפש (כמו הארי), אך רולינג אמרה שהיא ייעדה אותו לתפקיד רודף.
ביוגרפיה בדיונית > ג'יימס, לילי וסוורוס

במשך כל תקופת לימודיו של ג'יימס הוא היה מאוהב בלילי אוואנס, בת מוגלגים אשר למדה בשכבתו, אך הוא דיבר אליה בשחצנות, ואף היא הייתה בזה לו, והייתה נותנת רמזי אהבה לסוורוס סנייפ (בעתיד המורה השנוא ביותר על הארי בהוגוורטס), אשר היה בז לג'יימס גם, והיה רב איתו. לילי הייתה ילדה מקובלת, ואף על פי זה אהבה לעזור לחבריה לילדים שנמצאים במקום נמוך יותר ב"שרשרת המזון", ובזה הייתה שונה מג'יימס, אשר היה שחצן. יום אחד ג'יימס תלה את סוורוס מקרסולו על עץ. כאשר לילי ניסתה להתערב לטובתו, הוא כינה אותה בכינוי גנאי גס ביותר, "בוצדמית", שפירושו הוא בעלת דם נחות, כלומר משפחתה נחותה, מכיוון שהם אינם קוסמים. לאחר זה היא כבר לא מתייחסת אליו. למרבה קנאתו של סנייפ, לילי וג'יימס מתחילים לצאת ביחד, וכעבור זמן מה הם מתחתנים והארי נולד.
ביוגרפיה בדיונית > מסדר עוף החול ומותו

ג'יימס ולילי דחו את דרישתו של וולדמורט להצטרף אליו, ובכך נמלטו ממנו בפעם הראשונה עוד לפני שהגיעו לגיל הנעורים. לאחר סיום לימודיהם של בני הזוג פוטר, הם לא עסקו בעבודה ממשית, והקדישו את כל זמנם למסדר עוף החול ולבנם. כאשר וולדמורט מגיע לבית המסתור שלו ושל לילי במכתש גודריק ג'יימס לא אחז בשרביטו, וניסה להדוף את וולדמורט ללא סיכוי ממשי לפני שזה רוצח אותו. לאחר מכן רצח את לילי אולם בהקרבת חייה למען בנם היא הצילה אותו, למעשה, כך שהארי גבר על וולדמורט.
בספרים

לאחר מותם של בני הזוג פוטר, הארי נשלח לדודיו של הארי וגיסיו של ג'יימס, ורנון ופטוניה דרסלי, אשר מתעבים קוסמות ועל-טבעיות, סיפרו להארי שהוריו מתו בתאונת דרכים, אולם כאשר היה בן 11, שומר הקרקעות של הוגוורטס, רובאוס האגריד, סיפר לו על היותו קוסם, על הוריו ועל מותם.
בספר החמישי הארי משתמש ב"הגיגית" של דמבלדור ורואה זיכרון שבו ג'יימס וסיריוס מענים ולועגים לסנייפ, ונאלץ להסכים עם טענתו הקבועה של סנייפ שג'יימס היה שחצן וביריון. אולם, בספר השלישי מתברר כי ג'יימס הוא זה שמציל את סוורוס מהיתקלות ברמוס לופין בצורת הזאב, לאחר שסיריוס היתל בו וגרם לו ללכת אל הצריף המצווח. בספר השביעי סנייפ נהרג מארסה של נקבת הנחש של וולדמורט. קצת לפני מותו, הוא נותן להארי לראות זכרונות בהגיגית דרך דמעתו, והארי מגלה אודות חברותם של סנייפ ושל לילי, ועל קשרו של ג'יימס לסיפור.
בספר השביעי הופיע יחד עם לילי, סיריוס בלק ורמוס לופין כאשר הפך הארי את אבן האוב והם דיברו עם הארי וחיזקו אותו לקראת הקרב האחרון בו הובס הלורד וולדמורט.
בסרטים

בסרטים מגולם ג'יימס על ידי אדריאן רולינס כאדם בוגר, ועל ידי רובי ג'רוויס כנער צעיר שנראה פעמיים על ידי הארי בהגיגית.
ראו גם

הארי פוטר
הארי פוטר (דמות)
לקריאה נוספת

הארי פוטר והאסיר מאזקבאן, ג'יי קיי רולינג, ישראל: ידיעות ספרים, 2001
הארי פוטר ומסדר עוף החול, ג'יי קיי רולינג, ישראל: ידיעות ספרים, 2003
הארי פוטר ואוצרות המוות, ג'יי קיי רולינג, ישראל: ידיעות ספרים, 2007
הערות שוליים

↑  About the Books: transcript of J.K. Rowling's live interview on Scholastic.com," Scholastic.com, 16 October 20 תמלול ריאיון עם ג'יי קיי רולינג, שנערך באתר הוצאת Scholastic ב-20 באוקטובר 2016 (באנגלית)
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
↑  לא למד בבית ספר, או שבית הספר/הבית אליו השתייך לא ידוע.
↑  The Potter Family | Wizarding World, www.wizardingworld.com (באנגלית)
ג'יימס פוטר בספר השביעי
יהדות קוצ'ין

משפחה של יהודי קוצ'ין. צילום מסביבות 1900
יהדות קוצ'ין היא שם כולל למספר קהילות יהודיות בשטחה של מדינת קרלה, המהוות חלק מיהדות הודו, אשר התגבשו בדרום-מערב הודו בתקופת קיומה של ממלכת קוצ'ין. יהדות זו היא עתיקת יומין ומהעתיקות שבקהילות ישראל. בשיא גודלה מנתה כמה אלפי בני אדם. מרבית בני הקהילה עלו למדינת ישראל בין השנים 1950–1962, ונכון לשנת 2000 התגוררו בישראל כ-8,000 איש מבני הקהילה וצאצאיה. בקרלה נותרו כמה עשרות יהודים בלבד, מתוכם כ-20 בעיר קוצ'ין (קוצ'י).
רק חלק מבני הקהילה חיו בעיר קוצ'ין עצמה. יתרתם חיו ביישוב ארנקולם ובכפרים מאלה, פארור, צ'אנמאנגאלם וכפרים נוספים באזור.
היסטוריה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
היסטוריה > הגעתם של היהודים לקוצ'ין

קיימות מספר גרסאות לגבי זמן הגעתם של ראשוני היהודים לקוצ'ין; ייתכן שהמסורות הללו אינן סותרות, אלא משלימות, כך שיהודים הגיעו לקוצ'ין בכמה תקופות שונות:
על פי סיפורי העם המקומיים, היהודים שהגיעו למלבר בספינות בתקופת שלמה המלך היו הסוחרים ששלח שלמה המלך להביא שנהבים ותוכים לבית המקדש הראשון, ולצורכי המסחר הקימו מושבה במקום. ישנם חוקרים שרצו להביא סיוע לקיומו של מסחר זה מדמיון של שמות של מוצרים, שיובאו מהודו בטאמיל ובלשון הקודש. יש חוקרים הטוענים שאזור דרום מערב הודו שבו נמצאת קוצ'ין הוא המקום המכונה "אופיר" בתנ"ך שלשם הגיעו ספינותיו של שלמה המלך. זו המסורת היותר נפוצה בקרב יהודי קוצ'ין.
על פי הימצאותם של הכתבים של דברי גד החוזה, היהודים גלו בגלות שלמנאסר והגיעו למלבר דרך תימן. גרסה דומה לזו מוזכרת בדברי האברבנאל בפירושו לירמיה ג' י"ח.
היהודים הגיעו למלבר עם חורבן בית שני. גרסה זו הייתה נפוצה בעיקר בקרב הפארדסים, אם כי הייתה קיימת גם בקרב המלברים.
היסטוריה > יהודי קראנגנור

על פי המסורת שבקרב יהודי קוצ'ין ישבו היהודים לראשונה בקראנגנור, עיר נמל השוכנת כ-18 ק"מ צפונית לעיר קוצ'ין. העיר נקראה בפי היהודים "שינגילי", ושם לפי המסורת הייתה ליהודים אוטונומיה עצמאית.
בספר "היהודים בהודו" מובאים דברי נוסעים המחזקים זאת:
דימשקי (1305) – "בשינקאלי רוב תושביה יהודים", ומציין עוד שאוכלוסיית פ'לאנדרינה כוללת בעיקר יהודים הודים ומוסלמים והנוצרים מועטים יותר במספרם. בטיטוטה (1342) – "קונג'ה קארי שמקומה בראש גבעה מיושבת יהודים שיש להם נסיך (אמיר) משלהם: הם מעלים מס (ג'יזיה – מס גולגלת) לסולטאן של חאולם (קילון)"
בתקופת קראנאגנור היו שני בתי כנסת שם, אם כי אין על כך עדויות ברורות לבד משרידים מועטים שטרם נבדקו. ידועים שמותיהם ("טיקומבאגום" – שפירושו דרומית לנהר, "קדאמבאגום" – שפירושו צפונית לנהר). בשמות אלו נקראו בתי הכנסת שהוקמו בקוצ'ין ובארנקולם אף שלא הייתה להם שום משמעות במקומם החדש. מילים מן השפה הטמילית שהייתה מדוברת בקראנגאנור (ולא בקוצ'ין – שם דברו מלאיאלאם) שימשו בבתי הכנסת בקוצ'ין למונחים הקשורים בהווי ביהכ"נ.
השתמר פיוט שהוא ככל הנראה מאותה תקופה: "נאמר שירה השירים/משבח שיר השירים/עיניך כעיני תורים/ברוך ברוך ה': סמוכה את בלבבי/כמו כסף וזהבי/בזכות משה הנביא/שהוא עבד ה': יקרה את כנפשי/עבדך אני לא חופשי/מכרה אותי ככושי/אברך את שם ה': מספרד הלכתי נסעתי/עיר שינגלי שמעתי/ישראל מלך תאבתי/אותו ראו עיני:".
ג'ונסון מונה מספר גורמים לעזיבת היהודים את קראנגנור:
ב-1341 שינה שיטפון את פני השטח ונוצר הנמל בקוצ'ין, ומאידך הנמל הטבעי בקראנגנור נסתם. דבר זה עודד עזיבה של סוחרים. (ובאמת סמוך לזמן זה נוסד בית הכנסת קוצ'נגאטי בקוצ'ין ב-1345. בר גיורא, ספונות ב', עמ' רכג; קודר עמ' 138). על כל פנים קראנאגנור נשארה ברמה מסוימת מעורה בסחר התבלינים עוד כמאתיים שנה אחרי כן.
קרבות על קראנגנור בין הראג'ה לבין מלכות קליקוט המוסלמית (נקראו זמורין או סמורי), מהם סבלו גם היהודים.
בשנת 1504 הפורטוגזים בראשות סורז דה מנדז כבשו את קראנגנור. "הפורטוגזים הניחו את בתי הנוצרים וחנויותיהם אבל הם בזזו את בתי היהודים והמוסלמים".
ההתקפה של הזמורנים על קראנגנור ב-1524: "לפי ההיסטוריון המוסלמי זן-עוד-דין 'היהודים הרגו מוסלמי אחד ומלחמה התלקחה'. מוסלמי קראנגנור קבלו עזרה מאחיהם באזור מלבר (הוא מזכיר 10 או 11 ערים) ש: 'התארגנו בצי של כ-100 סירות והפליגו לקודנגלור שם הם הרגו יהודים רבים. אלו שנמלטו נסו לכפר סמוך ממזרחה של קונ'. המוסלמים שרפו את בתיהם [של היהודים] ואת בתי הכנסת שלהם. בשלב שני נפנו להצית באש את בתי הנוצרים וכנסיותיהם. הם גם הוציאו להורג כמה נייארים שהתעמתו עם המוסלמים. כתוצאה מכך לא היה עוד ביטחון למוסלמים בקונ' והם נאלצו לעבור לעיירות אחרות'. לאור העובדה שמקור זה נכתב בערך בשנת 1583, מקור זה הוא קרוב למדי לזמן ההתרחשויות אבל הוא מאוד פרו-מוסלמי".
אומנם היא מוסיפה שהדבר ברור ממקורות אחרים שלא היהודים ולא המוסלמים עזבו את קראנגנור לגמרי בשנה ההיא, אך זה בוודאי היה גורם להגירת חלק גדול מהיהודים.
בשנת 1565 הביסו הזמורינים את צבא הראג'ה בקרב שהיה "בקראנגנור או לידה". זו השנה שבה, לפי הכרוניקות שנכתבו על ידי יהודי קוצ'ין עצמם, עזבו היהודים את קראנגנור סופית.
באותה שנה חיזקו הפורטוגזים את אחיזתם בקראנגנור, כנראה בתגובה לתבוסת בעל בריתם בקוצ'ין.
קהילות יהודיות בקוצ'ין

יהדות מדינת קרלה נחלקה לשמונה קהילות, בשמונה יישובים: פארור, צ'נמנגלם, מאלה, ארנאקולם-טקומבהאגם, ארנאקולם-קדבומבהאגם, קוצ'ין-טקומבהאגם, קוצ'ין-קדבומבהאגם (נודע גם בשם "קוצ'אנגדי" על שם אזור השוק שדרומית לו), קוצ'ין-פרדשי. מתוכן, שבע קהילות היו של "מלברים" (משמו הערבי והעברי של האזור: מלבר), הקהילה העתיקה יותר באזור. קהילה אחת הייתה של "פרדשים" (בשפת המליאלם: "זרים"), יהודים שהגיעו לקוצ'ין במאה ה-16. קהילות המלברים והפרדשים התבדלו זו מזו בקשרי חיתון וצורכי קהילה. כל קהילה טענה למקוריותה וזמנה הרב יותר באזור..
מלברים – הקהילה העתיקה והמקורית והגדולה שהתיישבה באזור. ישנן מסורות שונות לגבי זמן הגעתם לקוצ'ין. מסורת אחת טוענת שזמן הגעתם הוא בימי שלמה המלך בימי בית המקדש הראשון לשם מסחר והתיישבו במקום. מסורות אחרות גורסות זמנים מאוחרים יותר כדוגמת גלות בית ראשון ואף בימי בית שני במהלכו ובגלות לאחר מכן.
פארדסים או פארדשים (כונו גם "לבנים") – פירוש המילה הוא "זרים" בשפת המליאלם. אלו הם יהודים אשר הגיעו לאזור לאחר השתלטות הפורטוגזים על עיר הנמל בקוצ'ין ב-1503, במהלך המאה ה-16 מעיראק, מסוריה, מפרס, מהלבנט, ומגרמניה, ובשלב מסוים פרשו והקימו קהילה נפרדת. קהילה זו הייתה קטנה יחסית לקהילות המלברים.
משוחררים (אנ') – ילידי בית שקיבלו גט שחרור והתגיירו על ידי מעבידיהם, הם תת-קאסטה שהתהוותה בתוך הקהילה הפרדשית בסוף המאה ה-18 או תחילת ה-19. ככל הנראה, גם קהילות המלברים נהגו להבחין בין "מיוחסים" ל"לא מיוחסים", כפי שמעיד נפתלי בר גיורא, וכפי שמעידה העובדה כי בכל בתי הכנסת בקרלה היה חדר מבוא, שכנראה שימש לתפילה של ה"לא מיוחסים", בדומה לחדר המבוא בבית הכנסת הפרדשי.
על אף הפילוג בין המלברים לפארדשים, למול המרחב החיצוני הלא יהודי נחשבו היהודים כקבוצה אחידה בעלת מעמד, ושתיהן היו אדוקות מבחינה דתית ובעלות מסורת ומנהגים דומים.